Elixabet Ibarra

Elixabet "Eli" Ibarra Rabancho (Azkoitia, Gipuzkoa, 1981ko ekainaren 29a - ) euskal futbolari ohia da. Hegaleko ezker postuan jokatzen zuen. Athletic Clubarekin bost Superliga irabazi zituen (2003, 2004, 2005, 2007, eta 2016an). Emakumezkoen UEFA Kopako lehen bi agerpenetan sartu zuen gola.

Botak zintzilikatzea erabaki zuen 2017an.

 Ibilbidea 
Eibartarrak taldean hasi zen futbolean jokatzen 1995ean, 14 urterekin.

Athleticen emakume taldea 2002-03 denboraldian sortu zen, Leioa Futbol Taldeagaz batu zenean. Leioako Emakumezkoen Taldea bi urte lehenago sortua zen, 2000 urtean, lehenago Sondikako taldean aritzen zen jokalari batzuek klub berria sortu zutenean. Azkenean Sondikako jokalari gehienak talde berrira pasa ziren, eta hori izan zan lehenengo Athletic haren oinarria, hainbat fitxaketa egin baziren ere. Eta horietako bat izan zen Eli Ibarra.

Leioa taldeak ia partidu guztiak irabazi zituen. Azken mailatik abiatuta nahiko izan ziren bi denboraldi gorengo mailara heltzeko. Eta ez hori bakarrik, azken urte horretan Superligan jokatzeko aukera eskuratu zuten, eta Athleticek, ikusitakoarekin txundituta, talde biak batzeko eskaintza bat luzatu zien. Eta Leioak onartu zuen.

2002ko urriaren 6an debutatu zuen Eli Ibarrak Athleticekin, 21 urterekin.

Ez zen bukatu hor bolada ona eta Superligako lehen denboraldi hartan txapeldun geratu ziren. Gainera, partida bi San Mamesen bertan jokatu zituzten, eta horietako azkenekoan, liga eskuratu zutenenean, bete-beteta egon zen estadioa. Ezin zen gehiago eskatu, behe-behe mailatik superligako txapeldunak izatera pasa ziren ia partida guztiak irabazita. Amets betean bizi zituzten urte haiek.

Geroago, beste hiru urtean jarraian irabazi zuten Superliga. Hala ere, emaitzak ez ziren hasierako denboraldian bezain ikusgarriak; lehen urteko gol festak ohikoak izan ziren, hurrengo bi urteetan berriro irabazi zuten baina nagusitasuna ez zen erabatekoa izan.

Guztira Athleticen 15 denboraldi egin zituen, 413 partida eta 111 gol.

 Talde ibilbidea 
 Eibartarrak FT (1995 – 2002)
 Athletic Club (2002- 2017)

 Palmaresa 
 2002-03ko Superliga
 2003-04ko Superliga
 2004-05ko Superliga
 2006-07ko Superliga
 2015-16ko Superliga

 Estatistikak 
TaldeaKat.UrteaLigaKopaUEFA Womens Champions LeaguePart.GolakPart.GolakPart.GolakAthletic Club1.2016-171600020Athletic Club1.2015-1622510 - -Athletic Club1.2014-1523110 - -Athletic Club1.2013-1427350 - -Athletic Club1.2012-1327620 - -Athletic Club1.2011-1231820 - -Athletic Club1.2010-1126741 - -Athletic Club1.2009-1025841 - -Athletic Club1.2008-0929821 - -Athletic Club1.2007-0826132030Athletic Club1.2006-07261320 - -Athletic Club1.2005-061812120Athletic Club1.2004-052392041Athletic Club1.2003-0426101031Athletic Club1.2002-03221221 - -Eibartarrak -2001-02 - - - - - -Eibartarrak -2000-01 - - - - - -Eibartarrak -1999-00 - - - - - -Eibartarrak -1998-99 - - - - - -Eibartarrak -1997-98 - - - - - -Eibartarrak -1996-97 - - - - - -Eibartarrak -1995-96 - - - - - -

 Errekorrak 
 Athletic Clubeko neska goleatzaile handienen zerrendan dago:

 Erika Vázquez 261
 "Nekane" Díez 158
 Eli Ibarra 111
 "Irune" Murua 106
 "Gurutze" Fernandez 89
 Iraia Iturregi 64
 Yulema Corres 61
 Eba Ferreira 55
 Arrate "Orueta" 53
 "Tzibi" Juaristi 49

 Athletic Clubekin partida gehien jokatu duen neska da (2020-04-03)

+Partida gehienetan aritutakoakNorPartidakDenboraldiakEli Ibarra41315Iraia Iturregi 40215Erika Vázquez39916"Ainhoa" Tirapu35815"Nekane" Díez 34914"Irune" Murua31414Arrate "Orueta"27013"Tzibi" Juaristi26211"Eunate" Arraiza2559"Gurutze" Fernandez2408

 Erreferentziak 

 Ikus, gainera 

 Elixabete Capa
 Irantzu Castrillo
 Eba Ferreira Martínez
 Izaskun Gaztelu
 Julene Guarrotxena
 Itziar Gurrutxaga
 Iraia Iturregi
 Aitziber Juaristi
 Uguzne Mezo
 Nerea Onaindia
 Arrate Orueta
 Lorena Sanchez
 Leire Zabala

 Kanpo estekak 
 Elixabet Ibarra
 UEFA Women's Champions League 03/04] J1 I Athletic Club 2 - SV Neulengbach 0 I LABURPENA. Youtube

Kategoria:Azkoitiarrak
Kategoria:Gipuzkoako emakume futbolariak
Kategoria:Eibar Kirol Elkarteko futbolariak (emakumezkoen taldea)
Kategoria:Euskal Herriko selekzioan jokatutako futbolariak
Kategoria:Athleticeko futbolariak (emakumezkoen taldea)
Kategoria:Futboleko erdilariak